165. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 955 της 24 Νοεμ./1 Δεκ. 1979 (ΦΕΚ Α΄ 267) Περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Προεδρίας Κυβερνήσεως, Εθνικής Αμύνης και Εθνικής Παιδείας και Θρησκευμάτων. Έχοντες υπ’ όψει: 1.Τις διατάξεις: α)Του εδαφ. α΄ της παρ. 1 του άρθρ. 2 του Νόμ. 865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου» και β)Των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την υπ’ αριθ.ΔΛ7/2/2/4 της 31.12.1974 (ΦΕΚ 2/2.1.1975/τ.Β΄) απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβερνήσεως». 3.Την υπ’ αριθ. 1000/1979 γνωμοδότησιν του Συμβουλίου της Ειπκρατείας, προτάσει των Υπουργών προεδρίας Κυβερνήσεως, Εθνικής Αμύνης και Εθνικής Παιδείας και Θρησκευμάτων, αποφασίζομεν: Άρθρον μόνον.-Το κατωτέρω θέμα, δια την ρύθμισιν του οποίου απαιτείται κατά τας κειμένας διατάξεις κοινή απόφασις των Υπουργών Προεδρίας Κυβερνήσεως, Εθνικής Αμύνης και Εθνικής Παιδείας και Θρησκευμάτων, ρυθμίζεται εφεξής δι’ αποφάσεως του Υπουργού Εθνικής Παιδείας και Θρησκευμάτων. Ο καθορισμός των εντός των παραμεθορίων περιοχών μονοταξίων και διταξίων δημοτικών σχολείων (Άρθρ. 6. παρ. 2 Ν.Δ. 3885/1958). 